Erskine Hamilton Childers

Ba é Erskine (Hamilton) Childers ceathrú hUachtarán na hÉireann (11 Samhain 1905 – 17 Samhain 1974).  Ba mhac é le (Robert) Erskine Childers (féach Asgard), scríbhneoir agus náisiúnaí a bhí páirteach sa ghluaiseacht ar son neamhspleáchas na hÉireann.  Bhí sé ina aire i gcúig rialtas sular toghadh ina Uachtarán é in 1973. Bhásaigh sé go tobann tar éis dó a bheith aon bhliain agus cúig mhí in oifig.  

 Saol 
I Londain, Sasana a rugadh Erskine Hamilton Childers. Ach toghadh a a hathair i gCill Mhantáin.  

Tar éis dó a bheith ina chónaí i Sasana agus sa bhFrainc, tháinig sé go Baile Átha Cliath in 1931 lena bheith ina Bhainisteoir Fógraíochta don nuachtán nuasheolta Scéala Éireann (Irish Press le De Valera). Idir 1936 agus 1944 bhí sé ina Rúnaí ar Chonaidhm Dhéantúsóirí na hÉireann. 

clé|mion|t. 1973-1974
Bhí Childers ina Theachta Dála ó 1938, an bhliain a ndearnadh saoránach Éireannach de, go dtí 1973.  

Bhí postanna éagsúla aige sa Dáil i gcomhaireachtaí Fhianna Fáil faoi Eamon de Valera, Seán Lemass agus Jack Lynch (Seán Ó Loingsigh). Idir 1944 agus 1948 bhí sé ina Aire Sóisearach agus idir 1951 agus 1954 agus arís idir 1957 agus 1973, bhí sé ina aire i roinnt ranna rialtais éagsúla i ndiaidh a chéile. Bhí sé ina Thánaiste chomh maith idir 1969 agus 1973. 

Phós Erskine Childers Ruth Dow in 1925 agus in aois 20 bliain dó. Tar éis a báis, phós sé Rita Dudley in 1952.

 Uachtarán 
Bhí Childers ina Thánaiste ó 1969 go dtí gur toghadh mar Uachtarán na hÉireann é. 

Bhí conspóid ag baint lena thoghadh toisc nach raibh an Ghaeilge ar a thoil aige.  Bhain rialtas na linne (Fine Gael agus Páirtí an Lucht Oibre) leas as sin chun maolú a chur ar chearta teanga na Gaeilge mar theanga oifigiúil de chuid Chomhphobal Eacnamaíochta na hEorpa, a raibh an stát tar éis ballraíocht a ghlacadh leis sa bhliain chéanna.  Mhair an staid sin go dtí 2007. 

Ar an 25 Meitheamh 1973 insealbhaíodh Childers mar cheathrú Uachtarán na hÉireann.  I mí na Bealtaine 1974 thug sé cuairt ar an Bheilg. B'ócáid stairiúil í toisc gurb í an chéad chuairt stáit a thug Uachtarán na hÉireann ar thír Eorpach eile.

D'oibrigh sé go dian mar Uachtarán agus fuair sé taom croí go tobann agus é in oifig ar an 17 Samhain 1974. Bhí óráid faoi scíth & íoga á thabhairt aige ag an am i gColáiste Ríoga Lianna, Baile Átha Cliath. Ní raibh ach 69 bliain d’aois slánaithe aige.  Ba é an t-aon Uachtarán na hÉireann amháin a fuair bás agus é fós san oifig.

 Féach freisin 
 (Robert) Erskine Childers, a athair
 Nessa Childers, a iníon

 Léitheoireacht bhreise 
 Eoin, Eithne Nic. (2010). Uachtaráin na hÉireann. LeabhairCOMHAR. ISBN 9780955721724.

 Tagairtí 

Catagóir:Daoine a rugadh i 1905
Catagóir:Básanna i 1974
Catagóir:Airí Rialtais na hÉireann
Catagóir:Alumni Ollscoil Cambridge
Catagóir:Baill den 10ú Dáil
Catagóir:Baill den 11ú Dáil
Catagóir:Baill den 12ú Dáil
Catagóir:Baill den 13ú Dáil
Catagóir:Baill den 14ú Dáil
Catagóir:Baill den 15ú Dáil
Catagóir:Baill den 16ú Dáil
Catagóir:Baill den 17ú Dáil
Catagóir:Baill den 18ú Dáil
Catagóir:Baill den 19ú Dáil
Catagóir:Baill Fhianna Fáil
Catagóir:Daoine as Londain
Catagóir:Fir
Catagóir:Tánaistí na hÉireann
Catagóir:Uachtaráin na hÉireann
Catagóir:Baill Eaglais na hÉireann